Latifah Omar

Fatimah binti Omar (26 Mac 1939 – 9 Jun 2013) juga lebih dikenali sebagai Latifah Omar ialah seorang pelakon filem Malaysia yang muncul dalam filem-filem Melayu hitam dan putih di Singapura.

 Kematian 
Allahyarhamah telah meninggal dunia pada 9 Jun 2013 kira-kira pukul 6.19 petang Waktu Piawai Malaysia pada usia 74 tahun, di Pusat Rawatan Rapi, Hospital Universiti Kebangsaan Malaysia setelah dimasukkan ke HUKM seminggu sebelumnya akibat penyakit kanser usus. Jenazah beliau disembahyangkan di Masjid Al-Khairiah AU3 Lembah Keramat dan disemadikan di Tanah Perkuburan Islam AU4, Lembah Keramat, Ulu Kelang pada 11.20 pagi.http://english.astroawani.com/news/show/veteran-actress-latifah-omar-dies-16011 Allahyarhamah meninggalkan empat orang anak dan sembilan orang cucu.

 Biografi 
Latifah Omar dilahirkan di Kampung Baru, Kuala Lumpur pada 26 Mac 1939 https://ladybosz.com/2023/10/28/di-sebalik-tahi-lalat-latifah-omar/dengan nama sebenar beliau ialah Fatimah Binti Omar. Beliau mengunakan nama samarannya sebagai Latifah selepas beliau berhijrah ke Singapura bersama ibunya, Rahmah Binti Kassim. Ibunya dan neneknya berasal dari Singapura. Beliau merupakan seniwati filem Melayu hitam-putih yang terkenal pada era 1950-an hingga 1970-an. Pada tahun 1953, ketika berusia 14 tahun, beliau telah mencuba nasib dengan menyertai pertandingan ratu cantik Singapura. Tuah menyebelahi beliau apabila memenangi gelaran tersebut. Pelbagai tawaran pekerjaan ditawarkan kepada beliau kesan daripada kemenangannya itu. Sebelum tahunnya berakhir, beliau telah menghadirkan diri di pertandingan ratu cantik Singapura edisi 1954 untuk memberikan mahkota kepada pemenang baru ketika itu iaitu Marjorie Wee.

 Kerjaya 
Allahyarhamah telah dilamar oleh pengarah S. Ramanatahan bagi membintangi filem Panggilan Pulau yang ditayangkan pada tahun 1954. filem Panggilan Pulau (Julai 1954) merupakan filem pertama lakonan Seniwati Latifah Omar di mana pada masa itu beliau baru sahaja berusia 15 tahun dan telah diberi peluang berlakon disisi pelakon-pelakon yang hebat pada masa itu antaranya P. Ramlee, Normadiah, Nordin Ahmad, Daeng Idris, Yusof Latiff, A. Rahim, Salleh Kamil, S. Shamsuddin, Siti Tanjung Perak, Omar Rojik, S. Kadarisman, Ibrahim Pendek dan merupakan kemunculan pertamanya di layar perak .

Pada tahun yang sama juga, Allahyarhammah telah berpeluang untuk bergandingan dengan Allahyarham Tan Sri P. Ramlee menerusi filem Merana (November 1954), terbitan Malay Film Production. Itu merupakan kali kedua dan terakhir mereka bergandingan di layar perak, sebelum berhijrah dari Malay Film Productions ke syarikat perfileman Cathay Keris.Perginya Primadona filem Melayu. Agak menyedihkan bagi Latifah (bergaji bulan) apabila dia terpaksa memberi notis sebulan kerana adanya pertikaian antara dia dengan pihak majikan (MFP) disebabkan tidak menghadirkan diri dalam satu majlis yang ada hubungkait dengan filem – sehingga sampai ke peringkat dia dimarahi. Kemarahan pihak MFP itu jelas diterjemahkan dalam filem Putera Bertopeng apabila namanya di ‘credit title’ dikeluarkan sungguhpun beliau adalah pelakon utama pelakon Allahyarham Dato' Ahmad Mahmud. Nama Ahmad Mahmud, Normadiah, Haji Mahadi, Aziz Sattar dan lain-lain sahaja yang ada, sebaliknya nama Latifah pula yang tiada.

Ketika bersamanya Cathay Keris, populariti Allahyarham meningkat apabila beliau berlakon dalam banyak filem genre bangsawan bersama Allahyarham Nordin Ahmad. Beliau sempat membintangi 26 buah filem dengan Cathay Keris, yang mana 12 daripadanya merupakan gandingan bersama Nordin Ahmad. Beliau sering digandingkan dengan seniman Nordin Ahmad antaranya seperti dalam filem Serangan Orang Minyak, Raden Mas, Hang Jebat, Lanchang Kuning, Laila Majnun, Chuchu Datok Merah dan Gurindam Jiwa

Selain Nordin Ahmad, Latifah juga pernah digandingkan dengan ramai seniman ternama seperti Dato' Ahmad Mahmud (filem Insan dan Putera Bertopeng), S. Roomai Noor (Sumpitan Racun), S. Kadarisman (Bernoda), Yusof Latiff (Jalak Lenteng) dan Tony Kassim (Rumah Itu Duniaku). Dalam filem Bawang Putih Bawang Merah  lakonannya bersama Dato' Mustapha Maarof, Allahyarhammah memegang watak sebagai Merah, anak tiri yang teraniaya.

Apabila industri perfileman Melayu mula menampakkan kemerosotan, Latifah membawa diri selepas filem Gurindam Jiwa dan Naga Tasik Chini. Tetapi kemudian pada 1971, P. Ramlee mengambilnya berlakon dalam filem Putus Sudah Kaseh Sayang terbitan Merdeka Film Productions iaitu gandingan ketiga P. Ramlee dan Latifah selepas filem Panggilan Pulau dan Merana (1954).

Filem terakhir Latifah ialah  Hati Batu (1973) arahan M. Amin (yang merupakan juga filem terakhir keluaran Cathay-Keris) yang turut di bintangi S. Azam, Ogy Ahmad Daud, M. Shahdan dan Salleh Melan.

 Kehidupan peribadi 
Allahyarhamah pernah menjadi ibu tiri kepada Allahyarhamah Seniwati Rahmah Rahmat apabila bapa Rahmah iaitu Rahmat Ali, seorang peniup trompet profesional menikahi Allahyarhamah pada tahun 1957. Jarak umur di antara Latifah dan Rahmat terlalu jauh iaitu 18 tahun. Beza umur antara Latifah dan Rahmah tidaklah begitu jauh. Walau bagaimanapun, perkahwinan di antara Latifah dan Rahmat Ali tidak berpanjangan dan berakhir dengan penceraian. Beliau juga pernah berkahwin sebanyak tiga kali tetapi kesemua perkahwinan Allahyarhamah berakhir dengan penceraian.

 Filemografi 

 Filem 
 Tahun Tajuk Watak Catatan1953 Dahlia Filem pertama Kerana Kau 1954 Panggilan Pulau Melati  Merana Aminah 1955 Insan Salmah  Menyerah  Rohaya  Empat Isteri Fatimah 1956 Bernoda  Aminah  1957 Putera Bertopeng Wan Dalila Filem terakhir di Malay Film Productions1958  Selendang Delima Puteri Bongsu  Serangan Orang Minyak Sofia 1959 Bawang Putih Bawang Merah Bawang Merah  Raden Mas Raden Mas  1960 Che Mamat Parang Tumpul Fatimah 1961 Sumpitan Racun Rokiah  Hang Jebat Dang Baru  Jalak Lenteng  Puteri Seri Purnama  Gado-gado   Penampilan khas, filem pendek 1962 Chelorong Cheloreng Harum Cendana  Lanchang Kuning Telani Laila Majnun Laila 1963 Chuchu Datok Merah Wan Kuntum  Bayangan Di Waktu Fajar Suryani   Rumah Itu Dunia Aku  Lina 1964 Kalong Kenangan Tengku Mawar  Wan Perkasa  Mawar  Selamat Hari Raya  Dirinya sendiri  Filem pendek 1965 Cinta Kasih Sayang Normah  Ikan Emas Kintan  Gurindam Jiwa Dahlia  Kaseh Ibu Hasnah 1966 Naga Tasik Chini Mayang  1971 Putus Sudah Kaseh Sayang Lisda  1973 Hati Batu Zaitun Filem terakhir

 Telefilem 
 Tahun Tajuk Watak Saluran TV Catatan 2012 50:50 Azizah TV1 Telefilem pertama dan terakhir, sebagai penampilan khas

 Rujukan 

 Pautan luar 


Kategori:Kelahiran 1939
Kategori:Kematian 2013
Kategori:Orang Malaysia berketurunan Melayu
Kategori:Muslim Malaysia
Kategori:Pelakon wanita Malaysia
Kategori:Pelakon filem Malaysia
Kategori:Pelakon televisyen Malaysia
Kategori:Pelakon Melayu
Kategori:Pelakon wanita Malaysia abad ke-20
Kategori:Orang dari Selangor
Kategori:Warga Studio Jalan Ampas
Kategori:Kematian akibat kanser usus